CELEX: 62009TN0356
Language: bg
Date: 2009-09-16 00:00:00
Title: Дело T-356/09: Иск, предявен на 16 септември 2009 г. — Комисия/Association Fédération Club B2A

7.11.2009   
            
            
               BG
            
            
               Официален вестник на Европейския съюз
            
            
               C 267/78
            
         Иск, предявен на 16 септември 2009 г. — Комисия/Association Fédération Club B2A
   (Дело T-356/09)
   2009/C 267/139
   Език на производството: френски
   
      Страни
   
   
      Ищец: Комисия на Европейските общности (представители: A.-M. Rouchaud-Joët и N. Bambara, подпомагани от E. Bouttier, avocat)
   
      Ответник: Association Fédération Club B2A (Étupes, Франция)
   
      Искания на ищеца
   
   
               —
            
            
               да се осъди федерацията, представлявана от нейния председател, да заплати на ищеца сума в размер на […] EUR (…), представляваща главница в размер на 62 500 EUR и сума в размер на […] EUR (…) лихви за забава, изтекли към […],
            
         
               —
            
            
               да се осъди федерацията да заплати сума в размер на 7 000 EUR за покриване на разходите, които Европейската комисия е трябвало да направи, за да събере вземането си,
            
         
               —
            
            
               да се осъди федерацията да заплати съдебните разноски по настоящото дело.
            
         
      Правни основания и основни доводи
   
   Европейската общност, представлявана от Комисията, сключва с ответника договор за субсидиране на проект за „създаване на федерация Grand Est на регионалните мрежи на Business Angels и организиране на дейността ѝ“. Проектът, при изпълнението на който Комисията авансово изплаща на ответника сума в размер на 62 500 EUR, приключва на 30 септември 2002 г.
   Във връзка с договора ответникът се задължава също така да предостави окончателен отчет. Тъй като ответникът представя непълен отчет, Комисията му изпраща покана да представи отчет в съответствие с целите. След като тази покана, както и множество писма остават без отговор от страна на ответника, Комисията му изпраща дебитно известие, а след това и разпореждане за възстановяване на сума в размер на 62 500 EUR.
   Доколкото това задължение остава неизплатено, Комисията иска ответникът да бъде осъден да заплати дължимата сума, както и обезщетение за претърпените вреди, покриващо всички разходи, които Комисията е трябвало да направи, за да събере вземането си, като изтъква, че i) ответникът не е изпълнил предвидените в договора задължения, тъй като не е представил пълен окончателен отчет и че ii) Комисията е изплатила сумата от 62 500 EUR авансово до приемането на окончателния отчет.